शहर को सुंदर बनाने के लिए लोगों ने की इंद्रधनुषी पहल
प्रधानमंत्रीनरेंद्र मोदी की पहल पर देशभर के शहरों में स्वच्छता अभियान चलाया जा रहा है। इसी कड़ी में झारखंड में भी शहर को स्वच्छ रखने के साथ-साथ उसको आकर्षक और खूबसूरत बनाने की पहल शुरू हो गई है। इसकी शुरुआत हजारीबाग शहर से हुई है। सबसे अलग बात यह है कि यह पहल सरकार की ओर से नहीं, बल्कि जनभागीदारी से हो रही है। इसको कंट्रीब्यूट एंड कलर का नाम दिया गया है।
हजारीबाग से गुजरते हुए सड़क के किनारे बने सरकारी आवास और कार्यालय की दीवारों पर बनी पेंटिंग सहसा आपको रुकने पर विवश कर देंगे। हजारीबाग के जिलाधिकारी मुकेश कुमार सिंह की प्रेरणा से शहर में शुरू हुए इस अभियान में सभी वर्ग के लोगों का साथ मिल रहा है। जिला के ही मशहूर स्थानीय कलाकार पेंटर दीवारों पर अपनी कलाकृति उकेर रहे हैं। ये पेंटिंग लोगों को सिर्फ आकर्षित कर रहे हैं, बल्कि लोग दीवारों पर बनी पेंटिंग के आगे खड़े होकर सेल्फी भी ले रहे हैं। यह तो अभी शुरुआत है। जिस तरह से लोग दीवारों में पेंटिंग के माध्यम से इस अभियान के साथ जुड़ रहे हैं, उससे लगता है कि आने वाले दिनों में पूरे हजारीबाग जिले इंद्रधनुषी छटा बिखरेगी।
सोहराई आर्ट कोहबर पेंटिंग की दिखी झलक
शहरकी दीवारों पर खास कर सोहराई आर्ट कोहबर पेंटिंग की झलक देखने को मिल रही है। इसके पीछे की सोच भारत की कला-संस्कृति को आगे बढ़ाने तथा उसको एक पहचान देने की है। इसके लिए जिला की ही मशहूर पेंटर रुक्मिणी देवी और जोजो देवी को आमंत्रित किया गया है। उनकी कला दीवारों पर कुछ अलग ही छटा बिखेर रही है। लोग उस पेंटिंग के आगे खड़ा होकर फोटो खिंचवा रहे हैं और सेल्फी भी ले रहे हैं।
हजारीबाग में चल रहे इस अभियान का नाम पेंट माई सिटी रखा गया है। इस थीम पर शहर की मुख्य सड़कों की दीवारों को साफ कर उसमें पेंटिंग की जा रही है। इस मुहिम में आम लोगों के साथ-साथ सामाजिक संगठन, छात्र-छात्राएं सहित जिला के सीआरपीएफ के जवान भी लगे हुए हैं। इस अभियान को चलाने के पीछे उद्देश्य यह है कि लोग सफाई के प्रति जागरूक हों। यदि लोग ऐसा करने लगेंगे, तो लोगों की गंदगी फैलाने की प्रवृति स्वतः खत्म होगी। इस अभियान की खास बात यह है कि इसमें कोई सरकारी पैसा नहीं लग रहा है। लोग स्वतः इस मुहिम से जुड़ रहे हैं और इसके लिए सहायता जुटा रहे हैं।
एक चहारदीवारी पर बनाई गई पेंटिंग दीवार पर पेंटिंग करती है कलाकार।
hin_Deva hin_Deva hin_Deva bho_Deva hin_Deva hin_Deva hin_Deva